CELEX: 32013R0704
Language: hr
Date: 2013-07-23 00:00:00
Title: Provedbena uredba Komisije (EU) br. 704/2013 оd 23. srpnja 2013. o razvrstavanju određene robe u Kombiniranu nomenklaturu

25.7.2013   
            
            
               HR
            
            
               Službeni list Europske unije
            
            
               L 200/1
            
         PROVEDBENA UREDBA KOMISIJE (EU) br. 704/2013
   оd 23. srpnja 2013.
   o razvrstavanju određene robe u Kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene Kombinirane nomenklature, koja predstavlja Prilog Uredbi (EEZ) br. 2658/87, potrebno je donijeti mjere za razvrstavanje robe iz Priloga ove Uredbe.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje Kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode daljnje podjele utvrđene posebnim odredbama Unije, u cilju primjene tarifnih i drugih mjera u vezi s robnom trgovinom.
            
         
               (3)
            
            
               U skladu s tim općim pravilima i na temelju razloga navedenih u stupcu (3) tablice iz Priloga, roba opisana u stupcu (1) razvrstava se u KN oznake iz stupca (2) navedene tablice.
            
         
               (4)
            
            
               Primjereno je omogućiti korisniku obvezujućeg mišljenja o razvrstavanju robe u kombiniranu nomenklaturu, izdanog od strane carinskih tijela zemalja članica, a koje nije u skladu s ovom Uredbom, njegovu daljnju primjenu tijekom razdoblja od tri mjeseca, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. kojom se donosi Carinskom zakonik Zajednice (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u Kombiniranu nomenklaturu u KN oznake iz stupca (2) te tablice.
   Članak 2.
   Obvezujuća mišljenja izdana od strane carinskih tijela zemalja članica, a koja nisu u skladu s ovom Uredbom, mogu se nastaviti primjenjivati tijekom razdoblja od tri mjeseca, a u skladu s člankom 12. stavkom 6. Uredbe (EEZ) br. 2913/92.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. srpnja 2013.
      
         
            Za Komisiju, u ime predsjednika,
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Elektronička upravljačka jedinica za radni napon ne veći od 1 000 V (tzv. „Upravljački modul karoserije”) oblikovana kao sastavni dio elektroničkog sustava kontrole motornog vozila s dimenzijama približno 16 × 13 × 3 cm, a sastoji se od:
                              
                                          —
                                       
                                       
                                          upravljačkog uređaja (kontrolera) s programibilnom memorijom s aktivnim i pasivnim dijelovima, na primjer, tranzistorima, diodama, procesorom, otpornicima, kondenzatorima i prigušnicama,
                                       
                                    
                                          —
                                       
                                       
                                          ugrađenog prijemnika i priključene antene.
                                       
                                    Jedinica prima signale putem ručno upravljanih tipki i senzora (na primjer senzora za kišu i foto-senzora), obrađuje ih i na temelju toga upravlja različitim uređajima u vozilu, na primjer brisačima vjetrobrana, grijačima stakla, unutarnjom rasvjetom, prednjim i stražnjim svjetlima za maglu, svjetlima za dnevnu vožnju. Upravlja i pokretanjem signalnih uređaja poput upozorenja za vezanje pojasa i upozorenja o prekomjernoj brzini.
                              Upravljačka jedinica prima signale od ključa za daljinsko zaključavanje i otključavanje vrata vozila.
                           
                        
               
                  8537 10 99
               
               
                  Razvrstavanje se temeljina općim pravilima 1, 3(c) i 6 za tumačenje Kombinirane nomenklature, napomeni 2(f) uz odsjek XVII i nazivima KN oznaka 8537, 8537 10 i 8537 10 99.
                  Razvrstavanje u tarifni broj 8512 se isključuje jer jedinica ne sadrži nikakav uređaj za vizualnu ili zvučnu signalizaciju, već samo stavlja u pogon takav uređaj.
                  Razvrstavanje u tarifni broj 9032 također se isključuje jer jedinica nema funkciju automatskog upravljanja električnim ili neelektričnim veličinama (vidi napomenu 7 uz poglavlje 90.).
                  Jedinica je namijenjena za obavljanje dvije ili više dopunskih ili alternativnih funkcija obuhvaćenih KN oznakama 8537 10 91 i 8537 10 99. Ima funkciju kontrolera s programibilnom memorijom koji se koristi za električno upravljanje uređajima, na primjer brisačima vjetrobrana i grijačima stakla (vidi također Objašnjenja Harmoniziranog sustava za tarifni broj 8537, točka 3, te Objašnjenja Kombinirane nomenklature za tarifni podbroj 8537 10 91). Ima i funkciju električnog upravljanja pokretanjem signalnih uređaja poput upozorenja za vezanje sigurnosnim pojasom i upozorenja o prekomjernoj brzini. Budući da su obje funkcije jednako važne za rad jedinice, nije moguće odrediti glavnu funkciju jedinice.
                  Jedinicu se zbog toga razvrstava u KN oznaku 8537 10 99, kao ostale ploče, pultovi, stolovi, ormarići i ostali nosači za električno upravljanje za napon ne veći od 1 000 V.
               
            
                  
                              2.
                           
                           
                              Elektronička upravljačka jedinica za radni napon ne veći od 1 000 V (tzv. „Automatski mjenjač”) oblikovana kao sastavni dio elektroničkog upravljačkog sustava motornog vozila s dimenzijama približno 8 × 6 × 3 cm.
                              Sastoji od upravljačkog uređaja s aktivnim i pasivnim dijelovima, na primjer tranzistorima, diodama, procesorom, otpornicima, kondenzatorima i prigušnicama. Upravljački uređaj nije moguće programirati.
                              Jedinica prima signale od senzora koji bilježe položaj ručice mjenjača, obrađuje ih i na temelju toga upravlja stupnjevima prijenosa automatskog mjenjača kod motornog vozila.
                           
                        
               
                  8537 10 99
               
               
                  Razvrstavanje se temelji na općim pravilima 1 i 6 za tumačenje Kombinirane nomenklature, napomeni 2(f) uz odsjek XVII i nazivima KN oznaka 8537, 8537 10 i 8537 10 99.
                  Razvrstavanje u KN oznaku 8537 10 91 se isključuje jer se jedinica koristi samo za električno upravljanje odgovarajućim stupnjem prijenosa automatskog mjenjača kod motornih vozila, a upravljački uređaj (kontroler) nije moguće programirati.
                  Razvrstavanje u tarifnim broj 9032 se isključuje jer jedinica nema funkciju automatskog upravljanja električnim ili neelektričnim veličinama (vidi napomenu 7 uz poglavlje 90).
                  Jedinicu se zbog toga razvrstava u KN oznaku 8537 10 99, kao ostale ploče, pultovi, stolovi, ormarići i ostali nosači za električno upravljanje za napon ne veći od 1 000 V.
               
            
                  
                              3.
                           
                           
                              Elektronička upravljačka jedinica za radni napon ne veći od 1 000 V (tzv. „Pametni ključ”) oblikovana kao sastavni dio elektroničkog upravljačkog sustava motornog vozila s dimenzijama približno 15 × 12 × 4 cm, a sastoji se od:
                              
                                          —
                                       
                                       
                                          upravljačkog uređaja (kontrolera) s programibilnom memorijom s aktivnim i pasivnim dijelovima, na primjer tranzistorima, diodama, procesorom, otpornicima, kondenzatorima i prigušnicama,
                                       
                                    
                                          —
                                       
                                       
                                          ugrađenog prijemnika za transpondersku komunikaciju (određivanje mjesta ključa) između ključa i jedinice.
                                       
                                    Jedinica je povezana s antenom koja je sastavni dio vozila i omogućuje otkrivanje ključa u blizini vozila.
                              Jedinica prima signale putem ručno upravljanih tipki i preko antene, obrađuje ih i na temelju toga upravlja uređajima, na primjer, otključava ili zaključava vrata vozila i pokreće motor. Upravlja i pokretanjem signalnih uređaja, na primjer kontrolne funkcije za ulaz u vozilo bez ključa, uključujući zvučno upozorenje kada elektronički ključ nije u vozilu.
                           
                        
               
                  8537 10 99
               
               
                  Razvrstavanje se temelji na općim pravilima 1, 3(c) i 6 za tumačenje Kombinirane nomenklature, napomeni 2(f) uz odsjek XVII i nazivima KN oznaka KN 8537, 8537 10 i 8537 10 99.
                  Razvrstavanje u tarifni broj 8512 se isključuje jer jedinica nema nikakav uređaj za vizualnu ili zvučnu signalizaciju, već samo pokreće takav uređaj.
                  Razvrstavanje u tarifni broj 9032 također se isključuje jer jedinica nema funkciju automatskog upravljanja električnim ili neelektričnim veličinama (vidi napomenu 7 uz poglavlje 90).
                  Jedinica je namijenjena za obavljanje dvije ili više dopunskih ili alternativnih funkcija obuhvaćenih KN oznakama 8537 10 91 i 8537 10 99. Ima funkciju kontrolera s programibilnom memorijom koji se koriste za električno upravljanje uređajima, na primjer otključavanjem i zaključavanjem vrata vozila i pokretanjem motora (vidi također Objašnjenja Harmoniziranog sustava za tarifni broj 8537, točka 3, te Objašnjenja Kombinirane nomenklature za tarifni podbroj 8537 10 91). Također obavlja funkciju električnog upravljanja uključivanjem signalnih uređaja, na primjer kontrolne funkcije za ulaz u vozilo bez ključa, uključujući zvučno upozorenje kada elektronički ključ nije u vozilu. Budući da su obje funkcije jednako važne za rad jedinice, nije moguće odrediti glavnu funkciju jedinice.
                  Jedinicu se zbog toga razvrstava u KN oznaku KN 8537 10 99, kao ostale ploče, pultovi, stolovi, ormarići i ostali nosači za električno upravljanje za napon ne veći od 1 000 V.